خوان خويا بورخا، تولد فـ5 أبريل 1956 ف سيڤيا ؤ مات فـ28 أبريل 2021 ف نفس لمدينة، كان فنان كوميدي ؤ ممتيل صبليوني معروف كتر بسميت إل ريسيطاس. خدا شعبية كبيرة ف 2015 بسباب بزاف د لميمز مبنية على لحوار لي دار ف يونيو 2007 ف لبرنامج د راطونيس كولوراوس معا خيسوس كينطيرو. تزاد خويا ف سيڤيا ف 5 أبريل 1956. كان عندو بزاف د لخدامي ف حياتو، من بينهم طياب ؤ لخويان د لخناشي د سيمة. أول مرة بان ف تلفازة كان ف عام 2000، ف لبرنامج د خيسوس كينطيرو إل ڤاݣاموندو، فين دار حوارات على وضعيات مختالفة د لحياة مع شريكو "إل پييطو" ولا "إل كونياو" ، ب طريقة كوميدية. ولا معروف ب ضحكة ديالو لي ب نبرة عالية مع تصفار (لي وصفها جورنال لݣارديان دايرا بحال "دلفين ب لعادة 20 ف نهار") ،هادشي لي خلا يسميوه ب "إل ريسيطاس" ("سي ضحكة" ب داريجة). بان حتا ف لفيلم لي خرج ف 2005 طورينطي 3: إل پروطيكطور. ملي ولا معروف ف لعالام كامل جوايه 2015 ، ولا كيدير حتا عروض ل شركات خارج صبانيا، بحال متلان واحد لإشهار فينلاندي.